ddrg/super_eurlex huggingface dataset:
Διάταξη του Πρωτοδικείου (τέταρτο τμήμα) της 24ης Ιουνίου 1998. - Dalmine SpA κατά Επιτροπής των Ευρωπαϊκών Κοινοτήτων. - Προσφυγή ακυρώσεως - Δίκαιο ανταγωνισμού - Απόφαση περί αιτήσεως παροχής πληροφοριών - Χρηματικές ποινές - Κοινοποίηση - Προδήλως απαράδεκτο της προσφυγής. - Υπόθεση T-596/97.



Συλλογή της Νομολογίας του Δικαστηρίου 1998 σελίδα II-02383



Περίληψη



Λέξεις κλειδιά

1 Προσφυγή ακυρώσεως - Πράξεις δεκτικές προσφυγής - Έννοια - Πράξεις παράγουσες δεσμευτικές έννομες συνέπειες - Απόφαση επιβάλλουσα χρηματική ποινή και απόφαση καθορίζουσα οριστικώς το ύψος της - Διακρίνονται

(Συνθήκη ΕΚ, άρθρο 173· κανονισμός 17 του Συμβουλίου, άρθρο 16 § 1)

2 Προσφυγή ακυρώσεως - Έννομο συμφέρον - Προσφυγή κατά αποφάσεως απευθυνόμενης σε πλείονες αποδέκτες, αλλά αναφέρουσας μόνο τη διεύθυνση ενός εξ αυτών ως διεύθυνση κοινοποιήσεως - Παρατυπίες της κοινοποιήσεως τις οποίες επικαλείται ο αποδέκτης προς τον οποίο έγινε η κοινοποίηση - Απαράδεκτο

(Συνθήκη ΕΚ, άρθρο 173)

Περίληψη

1 Συνιστούν πράξεις ή αποφάσεις οι οποίες δύνανται να αποτελέσουν αντικείμενο προσφυγής ακυρώσεως κατά την έννοια του άρθρου 173 της Συνθήκης τα μέτρα των οποίων τα έννομα αποτελέσματα είναι δεσμευτικά και ικανά να επηρεάσουν τα συμφέροντα του προσφεύγοντος, μεταβάλλοντας κατά τρόπο σαφή τη νομική του θέση.

Δεν παράγει δεσμευτικές έννομες συνέπειες και, κατά συνέπεια, δεν συνιστά πράξη δυνάμενη να προσβληθεί κατά το άρθρο 173 της Συνθήκης, η απόφαση περί της οποίας γίνεται μνεία στο άρθρο 16, παράγραφος 1, του κανονισμού 17, περί επιβολής χρηματικής ποινής ύψους ορισμένων λογιστικών μονάδων ανά ημέρα καθυστερήσεως από την ημερομηνία που αυτή ορίζει. Μια τέτοια απόφαση δεν παράγει, επίσης, δεσμευτικές έννομες συνέπειες ορίζοντας ότι ο προσφεύγων είναι εις ολόκληρο υπεύθυνος των χρηματικών ποινών που βαρύνουν άλλους αποδέκτες της ιδίας αποφάσεως. Πράγματι, η απόφαση συνιστά απλώς ένα στάδιο της διαδικασίας στο πλαίσιο της οποίας η Επιτροπή μπορεί ενδεχομένως να λάβει απόφαση ορίζουσα οριστικώς το συνολικό ποσό της χρηματικής ποινής, η οποία και θα αποτελούσε εκτελεστό τίτλο. Πριν εκδώσει την απόφαση αυτή η Επιτροπή οφείλει, πάντως, να τηρήσει ορισμένες διαδικαστικές υποχρεώσεις.

2 Στην περίπτωση αποφάσεως με πλείονες αποδέκτες η οποία σημειώνει τη διεύθυνση μόνον ενός εξ αυτών ως διεύθυνση κοινοποιήσεως στους υπολοίπους, ο αποδέκτης στον οποίο κοινοποιήθηκε η απόφαση δεν έχει συμφέρον να προσβάλλει τις ενδεχόμενες πλημμέλειές της, εφόσον δεν είναι υποχρεωμένος να διαβιβάσει την απόφαση στους υπολοίπους αποδέκτες και εφόσον, αν η κοινοποίηση κριθεί αντικανονική, η απόφαση απλώς δεν θα παράγει συνέπειες έναντι αυτών.

Συνεπώς, το ζήτημα αν υπάρχουν πλημμέλειες σε μια τέτοια κοινοποίηση θα μπορούσε να προβληθεί λυσιτελώς μόνο αν έπρεπε να καθοριστεί αν η προσβαλλόμενη απόφαση κοινοποιήθηκε εγκύρως στους υπολοίπους αποδέκτες και αν έπρεπε, ενδεχομένως, να προσδιοριστεί ο χρόνος ενάρξεως της προθεσμίας για την εκ μέρους τους άσκηση προσφυγής κατά της αποφάσεως αυτής βάσει του άρθρου 173 της Συνθήκης.
Διάταξη του Πρωτοδικείου (πρώτο πενταμελές τμήμα) της 30ής Ιουνίου 1998. - British Shoe Corporation Footwear Supplies Ltd, Clark International Ltd, Deichmann-Schuhe GmbH & Co. Vertriebs KG, Groupe André SA, Reno Versandhandel GmbH και Leder & Schuh AG κατά Επιτροπής των Ευρωπαϊκών Κοινοτήτων. - Ντάμπινγκ - Υποδήματα που έχουν το πάνω μέρος από υφαντικές ύλες καταγωγής Λαϊκής Δημοκρατίας της Κίνας και Ινδονησίας - Κανονισμός της Επιτροπής για την επιβολή προσωρινού δασμού αντιντάμπινγκ - Προσφυγή ακυρώσεως - Μεταγενέστερη έκδοση κανονισμού για την επιβολή οριστικού δασμού αντιντάμπινγκ - Κατάργηση δίκης. - Υπόθεση T-73/97.



Συλλογή της Νομολογίας του Δικαστηρίου 1998 σελίδα II-02619



Περίληψη



Λέξεις κλειδιά

Προσφυγή ακυρώσεως - Προσφυγή στρεφομένη κατά κανονισμού για την επιβολή προσωρινού δασμού αντιντάμπινγκ - Μεταγενέστερη έκδοση κανονισμού για την επιβολή οριστικού δασμού αντιντάμπινγκ - Συνέπειες επί του εννόμου συμφέροντος

(Συνθήκη ΕΚ, άρθρο 173)

Περίληψη

Ουδεμία έννομη συνέπεια απορρέουσα από κανονισμό για την επιβολή προσωρινού δασμού αντιντάμπινγκ δύναται να τύχει επικλήσεως από εισαγωγέα για να δικαιολογηθεί το συμφέρον του να προσβάλει τον κανονισμό αυτόν ενώπιον του κοινοτικού δικαστή, όταν τα ποσά τα οποία ο εισαγωγέας υποχρεώθηκε να καταβάλει βάσει του εν λόγω προσωρινού κανονισμού έχουν οριστικώς εισπραχθεί κατά το ποσοστό που καθόρισε ο οριστικός κανονισμός και τα ποσά τα οποία υπερβαίνουν το ποσοστό αυτό ή αφορούν προϋόντα που δεν πλήττονται πλέον με τον δασμό αντιντάμπινγκ έχουν οριστικώς αποδεσμευθεί.
Διάταξη του Πρωτοδικείου (τρίτο τμήμα) της 6ης Ιουλίου 1998. - Anthony Goldstein κατά Επιτροπής των Ευρωπαϊκών Κοινοτήτων. - Προσφυγή κατά παραλείψεως - Υποχρέωση ενεργείας - Δεν υφίσταται - Προσφυγή προδήλως στερούμενη παντελώς νομικής βάσεως. - Υπόθεση T-286/97.



Συλλογή της Νομολογίας του Δικαστηρίου 1998 σελίδα II-02629



Περίληψη



Λέξεις κλειδιά

Προσφυγή κατά παραλείψεως - Φυσικά ή νομικά πρόσωπα - Παραλείψεις που δύνανται να αποτελέσουν αντικείμενο προσφυγής - Παράλειψη απαντήσεως σε καταγγέλλοντα παραβιάσεις των κανόνων του ανταγωνισμού - Δεν υφίσταται σε περίπτωση πρόωρης οχλήσεως

(Συνθήκη ΕΚ, άρθρο 175)

Περίληψη

Η βάσει του άρθρου 175 της Συνθήκης δυνατότητα ασκήσεως προσφυγής κατά παραλείψεως εξαρτάται από την ύπαρξη υποχρεώσεως του οικείου κοινοτικού οργάνου να ενεργήσει, οπότε η προβαλλόμενη παράλειψή του είναι αντίθετη προς τη Συνθήκη.

Οσάκις υποβάλλεται στην Επιτροπή καταγγελία βάσει του άρθρου 3 του κανονισμού 17, για παραβίαση των άρθρων 85 και 86 της Συνθήκης, η Επιτροπή υποχρεούται να εξετάσει προσεκτικά τα πραγματικά και νομικά στοιχεία που της γνωστοποιεί ο καταγγέλλων, ώστε να αποφασίσει αν πρέπει να κινήσει διαδικασία προς διαπίστωση παραβάσεως ή αν πρέπει να απορρίψει την καταγγελία ή, τέλος, να τη θέσει στο αρχείο. Συνεπώς, το νωρίτερο που μπορεί να υπάρξει υποχρέωση για την Επιτροπή να αποφανθεί επί της καταγγελίας είναι η στιγμή κατά την οποία αυτή έχει τη δυνατότητα να εξετάσει όλα τα πραγματικά και νομικά στοιχεία που της γνωστοποίησε ο καταγγέλλων.

Ακόμα όμως και αν υποτεθεί ότι, κατά τη στιγμή της προσκλήσεως προς ενέργεια, υφίστατο υποχρέωση της Επιτροπής να αποφανθεί επί της καταγγελίας βάσει του άρθρου 3 του κανονισμού 17, η υποβολή εκ μέρους του καταγγέλλοντος, επ' ευκαιρία της προσκλήσεως προς ενέργεια και κατόπιν αυτής, νέων στοιχείων δυναμένων να επηρεάσουν την αξιολόγηση της καταγγελίας εκ μέρους της Επιτροπής εξαλείφει, εν πάση περιπτώσει, κάθε ενδεχόμενη υποχρέωση προς ενέργεια, εφόσον η Επιτροπή δεν μπορούσε ευλόγως να αποφανθεί επί της καταγγελίας αυτής λόγω της υποβολής των νέων αυτών στοιχείων.
Διάταξη του Πρωτοδικείου (τρίτο τμήμα) της 16ης Ιουλίου 1998. - Ca'Pasta Srl κατά Επιτροπής των Ευρωπαϊκών Κοινοτήτων. - Κανονισμός (ΕΟΚ) 4028/86 - Κοινή αλιευτική πολιτική - Κοινοτική χρηματοδοτική συνδρομή - Διαδικασία αποβλέπουσα στην παύση της συνδρομής - Προσφυγή ακυρώσεως - Απαράδεκτο. - Υπόθεση T-274/97.



Συλλογή της Νομολογίας του Δικαστηρίου 1998 σελίδα II-02925



Περίληψη



Λέξεις κλειδιά

Προσφυγή ακυρώσεως - Πράξεις δεκτικές προσφυγής - Έννοια - Πράξεις παράγουσες δεσμευτικά έννομα αποτελέσματα - Έγγραφο της Επιτροπής το οποίο πληροφορεί τον προσφεύγοντα ότι συνεχίζεται η διαδικασία για την κατάργηση ενισχύσεως και την ανάκτηση του ήδη καταβληθέντος ποσού

(Συνθήκη ΕΚ, άρθρο 173· κανονισμός 4028/86 του Συμβουλίου)

Περίληψη

Συνιστά πράξη ή απόφαση, η οποία δύναται να αποτελέσει αντικείμενο προσφυγής ακυρώσεως, κατά την έννοια του άρθρου 173 της Συνθήκης, κάθε μέτρο τα έννομα αποτελέσματα του οποίου είναι δεσμευτικά και ικανά να επηρεάσουν τα συμφέροντα του προσφεύγοντος, μεταβάλλοντας κατά τρόπο σαφή τη νομική κατάστασή του.

Όταν πρόκειται για πράξεις ή αποφάσεις που εκδίδονται στα πλαίσια διαδικασίας περιλαμβάνουσας πλείονα στάδια, ιδίως κατά την ολοκλήρωση μιας εσωτερικής διαδικασίας, συνιστούν καταρχήν προσβλητές πράξεις μόνο τα μέτρα τα οποία καθορίζουν οριστικώς τη θέση του οργάνου κατά το πέρας της εν λόγω διαδικασίας, αποκλειομένων των ενδιαμέσων μέτρων, σκοπός των οποίων είναι η προετοιμασία της τελικής αποφάσεως.

Πρέπει να θεωρηθεί ως ενδιάμεσο μέτρο σκοπός του οποίου είναι η προετοιμασία της τελικής αποφάσεως, και κατά συνέπεια δεν μπορεί να θεωρηθεί ως πράξη δεκτική προσφυγής, το έγγραφο με το οποίο η Επιτροπή πληροφορεί την προσφεύγουσα εταιρία ότι συνεχίζεται η εσωτερική διαδικασία, αφενός, για την παύση χρηματοδοτικής συνδρομής που χορηγήθηκε σ' αυτήν βάσει του κανονισμού 4028/86 σχετικά με κοινοτικές δράσεις για τη βελτίωση και την προσαρμογή των διαρθρώσεων της αλιείας και υδατοκαλλιέργειας και, αφετέρου, για την ανάκτηση του ήδη καταβληθέντος ποσού. Όσον αφορά τα ενδεχόμενα αρνητικά αποτελέσματα που οφείλονται στο γεγονός ότι η διαδικασία ενώπιον της Επιτροπής βρίσκεται σε εξέλιξη, δεν πρόκειται παρά για τη λογική συνέπεια της κινήσεως της εν λόγω διαδικασίας και, ενόσω η Επιτροπή λαμβάνει μόνον ενδιάμεσα μέτρα, τα ανωτέρω αποτελέσματα δεν χαρακτηρίζουν την ύπαρξη μέτρου παράγοντος δεσμευτικά έννομα αποτελέσματα ικανά να θίξουν τα συμφέροντα της προσφεύγουσας.
Διάταξη του Πρωτοδικείου (πρώτο τμήμα) της 9ης Σεπτεμßρίου 1998. - Azienda Agricola Tre e Mezzo κατά Επιτροπής των Ευρωπαϊκών Κοινοτήτων. - Γεωργία - Προσφυγή ακυρώσεως κατά κανονισμού γενικής ισχύος - Απαράδεκτο. - Υπόθεση T-269/97.



Συλλογή της Νομολογίας του Δικαστηρίου 1998 σελίδα II-03105



Περίληψη



Λέξεις κλειδιά

Προσφυγή ακυρώσεως - Φυσικά ή νομικά πρόσωπα - Πράξεις που τα αφορούν άμεσα και ατομικά - Κανονισμός που απαγορεύει τη χρήση ορισμένων παρασιτοκτόνων στη βιολογική παραγωγή γεωργικών προϋόντων - Προσφυγή παραγωγών που χρησιμοποιούν συνήθως ένα από τα απαγορευόμενα προϋόντα - Απαράδεκτη

(Συνθήκη ΕΚ, άρθρο 173· κανονισμός 1488/97 της Επιτροπής)

Περίληψη

Είναι απαράδεκτη η προσφυγή ακυρώσεως που στρέφεται κατά του κανονισμού 1488/97 ο οποίος τροποποίησε τον κανονισμό 2092/91 και απέκλεισε ορισμένα προϋόντα από τον πίνακα των προϋόντων που μπορούν να χρησιμοποιούνται για την καταπολέμηση των παρασίτων και των ασθενειών στο πλαίσιο της βιολογικής παραγωγής γεωργικών προϋόντων και ασκείται από γεωργούς οι οποίοι χρησιμοποιούν συνήθως ένα από τα αποκλειόμενα προϋόντα, εφόσον, αφενός, ο κανονισμός αυτός απευθύνεται γενικώς και αφηρημένως σε απροσδιόριστες κατηγορίες προσώπων και εφαρμόζεται σε καταστάσεις αντικειμενικά προσδιοριζόμενες, αφορά δε τους προσφεύγοντες μόνον υπό την αντικειμενική ιδιότητα των παραγωγών βιολογικών γεωργικών προϋόντων, ακριβώς όπως και κάθε άλλον επιχειρηματία που βρίσκεται πραγματικά ή δυνητικά στην ίδια κατάσταση, και, αφετέρου, από τα περιστατικά της υποθέσεως δεν προκύπτει ότι ο κανονισμός αφορά ατομικά τους προσφεύγοντες.
61997B0156

Διάταξη του Πρωτοδικείου (τέταρτο τμήμα) της 12ης Νοεμßρίου 1997. - Achim Berge κατά Επιτροπής των Ευρωπαϊκών Κοινοτήτων. - Διαφάνεια - Πρόσßαση του κοινού στα έγγραφα της Επιτροπής - Προσφυγή ακυρώσεως - Διαγραφή. - Υπόθεση T-156/97.



Συλλογή της Νομολογίας του Δικαστηρίου 1997 σελίδα II-02097
Διάταξη του Προέδρου του Πρωτοδικείου της 1ης Οκτωβρίου 1997. - Comafrica SpA και Dole Fresh Fruit Europe Ltd & Co. κατά Επιτροπής των Ευρωπαϊκών Κοινοτήτων. - Κοινή οργάνωση των αγορών - Mπανάνες - Συντελεστής μειώσεως - Αναστολή εκτελέσεως - Προσωρινά μέτρα - Παραδεκτό της αιτήσεως λήψεως προσωρινών μέτρων - Σοβαρή και ανεπανόρθωτη ζημία. - Υπόθεση T-230/97 R.



Συλλογή της Νομολογίας του Δικαστηρίου 1997 σελίδα II-01589



Περίληψη



Λέξεις κλειδιά

Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις χορηγήσεως - Σοβαρή και ανεπανόρθωτη ζημία - Δεν υφίσταται στην περίπτωση εισαγωγέα μπανανών ο οποίος ζητεί την εφαρμογή συντελεστή μειώσεως ευνοϋκότερο από τον συντελεστή που καθορίζεται από την προσβαλλόμενη ρύθμιση

(Συνθήκη ΕΚ, άρθρα 185 και 186· Κανονισμός Διαδικασίας του Πρωτοδικείου, άρθρο 104 § 2)

Περίληψη

Στο πλαίσιο της εξετάσεως αιτήσεως ασφαλιστικών μέτρων, η οποία υποβλήθηκε από εισαγωγείς μπανανών προελεύσεως τρίτων χωρών και με την οποία ζητείται, αφενός, η αναστολή, πριν από τον καθορισμό του οριστικού συντελεστή μειώσεως για το τρέχον έτος εμπορίας και μέχρι της εκδόσεως της αποφάσεως επί της κύριας προσφυγής, της εκτελέσεως του κανονισμού 1155/97, για τον καθορισμό του ενιαίου συντελεστή μειώσεως για τον καθορισμό της ποσότητας των μπανανών που θα κατανεμηθούν σε κάθε επιχειρηματία των κατηγοριών Α και Β αντίστοιχα για τη δασμολογική ποσόστωση του 1997, και, αφετέρου, η χορήγηση του αριθμού των πιστοποιητικών εισαγωγής τον οποίο οι αιτούσες διατείνονται ότι δικαιούνται, η προϋπόθεση του επείγοντος την οποία προβλέπει το άρθρο 104, παράγραφος 2, του Κανονισμού Διαδικασίας δεν πληρούται όταν, αφενός, η απώλεια μέρους της αγοράς, την οποία οι αιτούσες διατείνονται ότι θα υποστούν άδικα, δεν μπορεί να θεωρηθεί, για επιχειρήσεις του μεγέθους τους, ικανή να τους προξενήσει σοβαρή ζημία και, αφετέρου, οι προβαλλόμενες από τις αιτούσες ζημίες φαίνονται αποκαταστάσιμες, στο μέτρο που η μείωση των εισαγωγών θα αποτελέσει, ενδεχομένως, οικονομική ζημία δυνάμενη να αποκατασταθεί με τα μέσα δικαστικής προστασίας που προβλέπει η Συνθήκη.

Εξάλλου, η αποδοχή των αιτημάτων των αιτουσών θα ισοδυναμούσε με παρακώλυση της εκ μέρους της Επιτροπής ασκήσεως της αρμοδιότητας καθορισμού του συντελεστή μειώσεως και θα οδηγούσε στη λήψη μέτρων που δεν θα είχαν προσωρινό χαρακτήρα, αλλ' αντιθέτως θα παρήγαν αποτελέσματα πανομοιότυπα με αυτά που επιδιώκονται στο πλαίσιο της κύριας προσφυγής, καθόσον με τα μέτρα αυτά απλώς θα επισπεύδονταν τα αποτελέσματα της ενδεχόμενης ακυρώσεως του προσβαλλομένου κανονισμού.
Διάταξη του Πρωτοδικείου (δεύτερο πενταμελές τμήμα) της 20ής Νοεμβρίου 1997. - Interprovinciale des fédérations d'hôteliers, restaurateurs, cafetiers et entreprises assimilées de Wallonie ASBL (Féd. Horeca-Wallonie) κατά Επιτροπής των Ευρωπαϊκών Κοινοτήτων. - Διαδικασία - Προθεσμίες - Τρόπος υπολογισμού - Απαράδεκτο. - Υπόθεση T-85/97.



Συλλογή της Νομολογίας του Δικαστηρίου 1997 σελίδα II-02113



Περίληψη



Λέξεις κλειδιά

Προσφυγή ακυρώσεως - Προθεσμίες - Τρόπος υπολογισμού

(Συνθήκη ΕΚ, άρθρο 173, εδ. 5· Κανονισμός Διαδικασίας του Πρωτοδικείου, άρθρα 101 και 102)

Περίληψη

Το άρθρο 80, παράγραφος 2, του Κανονισμού Διαδικασίας του Δικαστηρίου, αντίστοιχο του οποίου είναι το άρθρο 101, παράγραφος 2, του Κανονισμού Διαδικασίας του Πρωτοδικείου, που αφορά μόνο την περίπτωση κατά την οποία η λήξη της προθεσμίας συμπίπτει με ημέρα Σάββατο, Κυριακή ή με κατά νόμο εορτάσιμη, έχει εφαρμογή μόνον εφόσον η πλήρης προθεσμία, όπως έχει διαμορφωθεί κατόπιν της παρεκτάσεώς της, λήγει ημέρα Σάββατο, Κυριακή ή κατά νόμο εορτάσιμη.
Διάταξη του Πρωτοδικείου (τέταρτο τμήμα) της 26ης Νοεμβρίου 1997. - T. Port GmbH & Co. κατά Επιτροπής των Ευρωπαϊκών Κοινοτήτων. - Γεωργία - Κοινή οργάνωση των αγορών - Μπανάνες - Αίτηση για τη χορήγηση συμπληρωματικών πιστοποιητικών εισαγωγής - Προσφυγή κατα παραλείψεως - Ερημοδικία - Δεν υφίσταται λόγος εκδόσεως αποφάσεως. - Υπόθεση T-39/97.



Συλλογή της Νομολογίας του Δικαστηρίου 1997 σελίδα II-02125



Περίληψη



Λέξεις κλειδιά

Προσφυγή κατά παραλείψεως - Εξάλειψη της παραλείψεως μετά την άσκηση της προσφυγής - Παύει να υφίσταται το αντικείμενο της προσφυγής - Παρέλκει η έκδοση αποφάσεως

(Συνθήκη ΕΚ, άρθρα 175 και 176)

Περίληψη

Το προβλεπόμενο από το άρθρο 175 ένδικο βοήθημα της προσφυγής θεμελιώνεται στην ιδέα ότι η αδράνεια του θεσμικού οργάνου επιτρέπει την άσκηση προσφυγής ενώπιον του Πρωτοδικείου ώστε αυτό να αποφανθεί ότι η παράλειψη ενεργείας είναι αντίθετη προς τη Συνθήκη, κατά το μέτρο που το συγκεκριμένο θεσμικό όργανο δεν επανόρθωσε την εν λόγω παράλειψη. Η διαπίστωση αυτή έχει ως αποτέλεσμα ότι, κατά το άρθρο 176 της Συνθήκης, το καθού θεσμικό όργανο υποχρεούται να λάβει τα μέτρα που συνεπάγεται η εκτέλεση της αποφάσεως του Πρωτοδικείου. Σε περίπτωση που η πράξη, της οποίας η παράλειψη αποτελεί αντικείμενο της διαφοράς, εκδόθηκε μετά την κατάθεση της προσφυγής, αλλά πριν από την έκδοση της αποφάσεως, η εκ μέρους του Πρωτοδικείου αναγνώριση του παρανόμου χαρακτήρα της αρχικής παραλείψεως δεν μπορεί πλέον να έχει τις προβλεπόμενες στο άρθρο 176 της Συνθήκης συνέπειες. Συνεπώς, σε μια τέτοια περίπτωση, το αντικείμενο της προσφυγής έχει παύσει να υφίσταται, οπότε παρέλκει η έκδοση αποφάσεως επί της προσφυγής.
Διάταξη του Πρωτοδικείου (τέταρτο τμήμα) της 10ης Δεκεμßρίου 1997. - Camar Srl κατά Επιτροπής των Ευρωπαϊκών Κοινοτήτων και Συμßουλίου της Ευρωπαϊκής Ενώσεως. - Κοινή οργάνωση των αγορών - Μπανάνες - Αίτηση λήψεως ασφαλιστικών μέτρων - Αίτηση χορηγήσεως αδειών εισαγωγής. - Υπόθεση T-260/97 R.



Συλλογή της Νομολογίας του Δικαστηρίου 1997 σελίδα II-02357



Περίληψη



Λέξεις κλειδιά

Ασφαλιστικά μέτρα - Αναστολή εκτελέσεως - Προσωρινά μέτρα - Προϋποθέσεις χορηγήσεως - Σοβαρή και ανεπανόρθωτη ζημία - αΕννοια - Αυστηρώς οικονομική ζημία

(Κανονισμός Διαδικασίας του Πρωτοδικείου, άρθρο 104 § 2)

Περίληψη

Το επείγον από το οποίο εξαρτάται, δυνάμει του άρθρου 104, παράγραφος 2, του Κανονισμού Διαδικασίας, η χορήγηση του μέτρου της αναστολής εκτελέσεως ή άλλων προσωρινών μέτρων πρέπει να εκτιμάται λαμβανομένου υπόψη ότι, εν αναμονή της αποφάσεως του Πρωτοδικείου επί της ουσίας, ο αιτών ενδέχεται να υποστεί σοβαρή και ανεπανόρθωτη ζημία μη δυνάμενη να επανορθωθεί με την απόφαση επί της κυρίας προσφυγής. Η αμιγώς οικονομική ζημία που προβάλλεται δεν μπορεί, κατ' αρχήν, να θεωρηθεί ως ανεπανόρθωτη, ή έστω δυσχερώς επανορθώσιμη, εφόσον είναι δυνατόν αργότερα να αντισταθμιστεί οικονομικώς. Πάντως, η ζημία μπορεί να θεωρηθεί ως μη επανορθώσιμη σε περίπτωση που τίθεται σε κίνδυνο η θέση της επιχειρήσεως στην αγορά, υπό την έννοια ότι η ενδεχόμενη απώλεια της αγοράς να μην είναι δυνατόν να αποκατασταθεί ούτε με την προσπόριση χρηματικής αντισταθμίσεως.
61997B0172(01)

Διάταξη του Πρωτοδικείου (τέταρτο τμήμα) της 28ης Ιανουαρίου 1998. - Camar Srl κατά Επιτροπής των Ευρωπαϊκών Κοινοτήτων. - Γεωργία - Κοινή οργάνωση των αγορών - Μπανάνες - Αίτηση χορηγήσεως συμπληρωματικών πιστοποιητικών εισαγωγής - Προσφυγή κατά παραλείψεως - Αγωγή αποζημιώσεως - Κατάργηση της δίκης - Διαγραφή. - Υπόθεση T-172/97.



Συλλογή της Νομολογίας του Δικαστηρίου 1998 σελίδα II-00077
Διάταξη του Πρωτοδικείου (τρίτο τμήμα) της 13ης Φεβρουαρίου 1998. - Guérin automobiles κατά Επιτροπής των Ευρωπαϊκών Κοινοτήτων. - Aνταγωνισμός - Προσφυγή ακυρώσεως - Προθεσμία ασκήσεως προσφυγής - Προσφυγή προδήλως απαράδεκτη. - Υπόθεση T-276/97.



Συλλογή της Νομολογίας του Δικαστηρίου 1998 σελίδα II-00261



Περίληψη



Λέξεις κλειδιά

Προσφυγή ακυρώσεως - Προθεσμία - Προθεσμία δημοσίας τάξεως - Σημείο αφετηρίας - Κοινοποίηση - Δεν ασκούν επιρροή τα αμιγώς τυπικά σφάλματα

(Συνθήκη ΕΚ, άρθρο 173)

Περίληψη

Η προθεσμία των δύο μηνών που προβλέπεται στο άρθρο 173 της Συνθήκης είναι δημοσίας τάξεως και έχει θεσπιστεί προς εξασφάλιση της σαφήνειας και της ασφάλειας των εννόμων καταστάσεων και προς αποφυγή κάθε δυσμενούς διακρίσεως ή αυθαίρετης μεταχειρίσεως κατά την απονομή της δικαιοσύνης, το δε Πρωτοδικείο μπορεί να εξετάζει αυτεπαγγέλτως την τήρησή της.

Συναφώς, μια πλάνη κατά τον καθορισμό του αποδέκτη αποφάσεως, κατά της οποίας έχει ασκηθεί προσφυγή ακυρώσεως, συνιστά αμιγώς τυπική πλάνη, η οποία δεν μπορεί, εν πάση περιπτώσει, να εμποδίσει την εφαρμογή των προθεσμιών που προβλέπονται στη Συνθήκη, στο μέτρο που ο αποδέκτης της προσβαλλομένης αποφάσεως μπόρεσε να κατανοήσει ότι η εν λόγω απόφαση απευθυνόταν σ' αυτόν.
Διάταξη του Πρωτοδικείου (δεύτερο τμήμα) της 16ης Φεβρουαρίου 1998. - Smanor SA, Hubert Ségaud και Monique Ségaud κατά Επιτροπής των Ευρωπαϊκών Κοινοτήτων. - Άρνηση κινήσεως διαδικασίας διαπιστώσεως παραβάσεως κράτους μέλους - Προσφυγή ακυρώσεως - Απαράδεκτο. - Υπόθεση T-182/97.



Συλλογή της Νομολογίας του Δικαστηρίου 1998 σελίδα II-00271



Περίληψη



Λέξεις κλειδιά

Προσφυγή ακυρώσεως - Πράξεις δεκτικές προσφυγής - Άρνηση της Επιτροπής να κινήσει διαδικασία διαπιστώσεως παραβάσεως κράτους μέλους - Δεν περιλαμβάνεται

(Συνθήκη ΕΚ, άρθρο 169)

Περίληψη

Είναι απαράδεκτη η προσφυγή ακυρώσεως την οποία ασκεί ιδιώτης κατά της αρνήσεως της Επιτροπής να κινήσει διαδικασία διαπιστώσεως παραβάσεως κατά κράτους μέλους.

Πράγματι, η άρνηση είναι απρόσβλητη διότι, αφενός, από το άρθρο 169 της Συνθήκης προκύπτει ότι η Επιτροπή δεν υποχρεούται να κινήσει διαδικασία διαπιστώσεως παραβάσεως κράτους μέλους, αλλά διαθέτει, συναφώς, διακριτική ευχέρεια αποκλείουσα το δικαίωμα των ιδιωτών να απαιτούν να λάβει αυτή συγκεκριμένη θέση, και διότι, αφετέρου, η ζητούμενη πράξη την οποία αφορά η άρνηση αυτή μπορεί να έγκειται μόνο στην αιτιολογημένη γνώμη της Επιτροπής, η οποία ωσαύτως δεν είναι δεκτική προσφυγής ακυρώσεως.
Διάταξη του Πρωτοδικείου (δεύτερο τμήμα) της 13ης Φεβρουαρίου 1998. - Guérin automobiles EURL κατά Επιτροπής των Ευρωπαϊκών Κοινοτήτων. - Προσφυγή ακυρώσεως - Προθεσμία ασκήσεως προσφυγής - Προδήλως απαράδεκτο. - Υπόθεση T-275/97.



Συλλογή της Νομολογίας του Δικαστηρίου 1998 σελίδα II-00253



Περίληψη



Λέξεις κλειδιά

Προσφυγή ακυρώσεως - Προθεσμία - Προθεσμία δημοσίας τάξεως - Σημείο αφετηρίας - Κοινοποίηση - Δεν ασκούν επιρροή τα αμιγώς τυπικά σφάλματα

(Συνθήκη ΕΚ, άρθρο 173)

Περίληψη

Η προθεσμία των δύο μηνών που προβλέπεται στο άρθρο 173 της Συνθήκης είναι δημοσίας τάξεως και έχει θεσπιστεί προς εξασφάλιση της σαφήνειας και της ασφάλειας των εννόμων καταστάσεων και προς αποφυγή κάθε δυσμενούς διακρίσεως ή αυθαίρετης μεταχειρίσεως κατά την απονομή της δικαιοσύνης, το δε Πρωτοδικείο μπορεί να εξετάζει αυτεπαγγέλτως την τήρησή της.

Συναφώς, μια πλάνη κατά τον καθορισμό του αποδέκτη αποφάσεως, κατά της οποίας έχει ασκηθεί προσφυγή ακυρώσεως, συνιστά αμιγώς τυπική πλάνη, η οποία δεν μπορεί, εν πάση περιπτώσει, να εμποδίσει την εφαρμογή των προθεσμιών που προβλέπονται στη Συνθήκη, στο μέτρο που η εν λόγω πράξη περιήλθε πράγματι στον αποδέκτη της και ο εν λόγω αποδέκτης μπόρεσε να αντιληφθεί ότι η πράξη απευθυνόταν σ' αυτόν.